**Mokyklos valgykloje atsiskaitykite už maistą išmaniai!**

Nuo 2021 m. rugsėjo 2 d. mokiniai mokyklos valgykloje už maitinimą galės atsiskaityti tik negrynaisiais pinigais naudojantis Eurofondo elektroniniais mokinio pažymėjimais (nemokamai maitinami mokiniai kasdien valgykloje taip pat turės pateikti elektroninį mokinio pažymėjimą).

1. Elektroninis mokinio pažymėjimas mokiniams išduodamas nemokamai, tačiau jį pametus už pakartotinį pažymėjimo pagaminimą tektų sumokėti ~6 EUR. Pametęs pažymėjimą mokinys turėtų iš karto kreiptis į klasės mokytoją.

2. Naudodamiesi pažymėjimu mokiniai už maitinimą mokykloje nuo 2021 m. rugsėjo 1 d. atsiskaitys be grynųjų pinigų. Valgykloje jau įdiegta elektroninė atsiskaitymo sistema Eurofondas, mokiniui tereikės prie skaitytuvo priglausti pažymėjimą (panašiai kaip mes parduotuvėse atsiskaitome bekontaktinėmis mokėjimo kortelėmis).

3. Nemokamą maitinimą gaunantys mokiniai valgykloje taip pat turės pateikti mokinio pažymėjimus. Pamiršę pažymėjimą mokiniai turės kreiptis į klasės mokytoją (socialinę pedagogę).

5. **Kaip tėvams papildyti elektroninį mokinio pažymėjimą :**
5.1. prisijunkite prie sistemos [www.eurofondas.lt](http://www.eurofondas.lt/);

5.2. spauskite E-PINIGINĖ;

5.3. spauskite TĖVŲ REGISTRACIJA; užpildykite registracijos formą (suveskite reikalingus duomenis). BŪTINAI patvirtinkite, kad susipažinote ir sutinkate su Eurofondo paslaugų teikimo sąlygomis (nepatvirtinus sutikimo, E-piniginės sistema naudotis negalėsite, o vaikai negalės atsiskaityti mokyklos valgykloje);

5.4. patvirtinę registraciją į nurodytą elektroninį paštą gausite paskyros aktyvavimo nuorodą; PASTABA: pirmą kartą prisijungę prie paskyros būtinai pasikeiskite slaptažodį (tai padaryti galima pasirinkus funkciją VARTOTOJO NUSTATYMAI  PAKEISTI SLAPTAŽODĮ;

5.5. Jums bus pateiktos naudojimosi Eurofondo sistema taisyklės, patvirtinkite savo sutikimą;

5.6. DĖMESIO! Jums bus pasiūlyta pasirinkti ir užsisakyti Eurofondo atsiskaitymo priemonę; primename, kad jokios kitos atsiskaitymo priemonės rinktis nereikia – mokiniai valgykloje atsiskaitys naudodamiesi mokyklos užsakytais elektroniniais pažymėjimais;

5.7. užsiregistravę ir prisijungę atlikite veiksmą MOKINIO PINIGINĖS AKTYVACIJA; pasirinkite MOKINIO PAŽYMĖJIMAS; PASTABA: vedant mokinio pažymėjimo numerį, įveskite tik skaičius, be raidžių EP; pildydami duomenis naudokite lietuviškas raides; spauskite MOKINIO PINIGINĖS AKTYVACIJA.

**Atlikite bankinį pavedimą:**5.8. atlikite bankinį pavedimą: spauskite mygtuką PAPILDYTI SĄSKAITĄ; pasirinkite banką, per kurį bus atliekamas pinigų pervedimas bei pateikiama formos užpildymo instrukcija; **DĖMESIO! Atlikus pavedimą, pinigai į E-piniginę bus pervedami tik kitos darbo dieną (gausite tai patvirtinantį laišką elektroniniu paštu);**

5.9. Atkreipkite dėmesį į bankinio pavedimo MOKĖJIMO PASKIRTĮ – sekite bankinio pavedimo nurodymus.
5.10. jeigu mokykloje mokosi du ir daugiau Jūsų vaikų, galėsite pasirinkti automatinio pinigų paskirstymo funkciją, t. y., atlikus pavedimą pinigai bus automatiškai paskirstyti vaikams po lygiai.

**Kilus neaiškumams, kreipkitės į klasės mokytoją.**